Държавен вестник, бр. 26, 2011 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  26
Чл. 10. (1) Брокерска дейност с продукти, 
свързани с отбраната, могат да извършват:
1. лицата по чл. 5, т. 1;
2. български граждани;
3. граждани на други държави членки, 
пребиваващи на територията на Република 
България;
4. граждани на Европейското икономическо 
пространство, пребиваващи на територията 
на Република България;
5. граждани на трета държава, които са 
получили разрешение за постоянно преби­
ваване в Република България.
(2) Брокерска дейност с продукти, свързани 
с отбраната, се извършва след регистрация от 
Междуведомствения съвет и след получаване 
на разрешение за брокерска сделка, издадено 
от Междуведомствената комисия.
(3) Разпоредбите на ал. 2 се прилагат и в 
случаите, когато лицата по ал. 1, т. 1 и 2 из­
вършват брокерска дейност извън територията 
на Общността.
(4) Разпоредбите на ал. 2 се прилагат и в 
случаите, когато лицата по ал. 1 извършват 
брокерска дейност на територията на Репу­
блика България от името на други физически 
или юридически лица.
Чл. 11. Редът за издаване на лицензи, 
извършването на регистрации и издаването 
на сертификат за получател от Междуведом­
ствения съвет, издаването на разрешения от 
Междуведомствената комисия и извършването 
на регистрации от министъра на икономи­
ката, енергетиката и туризма се определя с 
правилника за прилагане на закона.
Чл. 12. (1) Междуведомственият съвет и 
Междуведомствената комисия се ръководят 
от министри.
(2) Съставът и редът за осъществяване 
дейността на Междуведомствения съвет и на 
Междуведомствената комисия се определят 
от Министерския съвет, като съставът на 
Междуведомствената комисия включва пред­
ставители на Министерството на икономиката, 
енергетиката и туризма, Министерството на 
външните работи, Министерството на отбра­
ната и на Държавна агенция „Национална 
сигурност“.
(3) При необходимост органите по ал. 1 
могат да изискват становището на други 
държавни органи.
(4) При изпълнение на своите функции ор­
ганите по ал. 1 могат да извършват проверки 
и да привличат експерти.
Раздел II
Лицензиране за износ и внос, за транспор­
тиране на продукти, свързани с отбраната, 
сертифициране на получатели на продукти, 
свързани с отбраната, и регистриране за 
трансфер и за брокерска дейност с продукти, 
свързани с отбраната
Чл. 13. (1) Лиценз за износ и внос и за транс­
портиране на продукти, свързани с отбраната, 
сертификат за получател на продукти, свързани 
с отбраната, удостоверение за регистрация 
за трансфер и удостоверение за регистрация 
за брокерска дейност с продукти, свързани с 
отбраната, се издават от Междуведомствения 
съвет по образец за определен срок.
(2) Правата по лиценза, сертификатът за 
получател и удостоверението за регистрация 
не могат да се прехвърлят и преотстъпват, 
включително при преобразуване на лицен­
зирания, сертифицирания или регистрирания 
търговец.
(3) Първоначалният лиценз за внос и износ 
и сертификат за получател се издават със срок 
на действие една година. След изтичането на 
този срок всеки следващ лиценз или сертифи­
кат за получател се издава за срок три години.
(4) Удостоверение за регистрация за транс­
фер и за брокерска дейност с продукти, свърза­
ни с отбраната, се издава за срок три години.
(5) Лиценз за внос, износ и за транспорти­
ране, сертификат за получател и удостоверение 
за регистрация за трансфер се издава на лице 
по чл. 5, т. 1, което отговаря на изискванията 
за надеждност и икономическа стабилност.
(6) В лиценза, в сертификата за получател и 
в удостоверението за регистрация се записват 
наименованието на издаващия орган, името и 
адресът на получателя, изявление на издава­
щия орган за това, че получателят отговаря на 
условията за издаване на съответния документ, 
датата на издаване и срокът на валидност на 
документа, както и условията, отнасящи се 
до предоставяне на информация, необходима 
за проверка на съответствието с критериите 
за издаване на съответния документ и до 
спирането на действието или отнемането на 
документа.
(7) Лиценз, сертификат за получател и 
удостоверение за регистрация се издават 
в два екземпляра. Първият екземпляр се 
предоставя на заявителя, а вторият остава в 
Междуведомствения съвет.
Чл. 14. (1) Лицата, кандидатстващи за 
издаване на лиценз за износ и внос на про­
дукти, свързани с отбраната, представят в 
Междуведомствения съвет:
1. заявление по образец;
2. единен идентификационен код съгласно 
чл. 23 от Закона за търговския регистър;